Document ID: /roh_data/filtered/swiss_laws_in_ROHinterleaved.jsonl.gz/27432

This text was translated from IT into Rumantsch Grischun.

Il Consiglio federale istituisce per il supplemento rete un fondo speciale (Fondo per il supplemento rete) secondo l’articolo 52 della legge federale del 7 ottobre 2005 sulle finanze della Confederazione.  Il Fondo per il supplemento rete è amministrato in seno al DATEC. Agli uffici federali competenti e all’organo d’esecuzione spettano le risorse di cui abbisognano per effettuare i pagamenti necessari nei rispettivi ambiti di competenza esecutiva (art. 62). L’Amministrazione federale delle finanze investe le risorse del Fondo per il supplemento rete. Queste sono iscritte nel conto annuale della Confederazione nella rubrica «capitale di terzi». Il Fondo per il supplemento rete non può indebitarsi. Le sue risorse fruttano interessi.  Il Controllo federale delle finanze verifica annualmente i conti del Fondo per il supplemento rete.  Sui conferimenti e sui prelievi nonché sullo stato patrimoniale del Fondo per il supplemento rete è presentato un rapporto annuo. RS 611.0

Il Cussegl federal endrizza per il supplement da rait in fond spezial tenor l’artitgel 52 da la Lescha da finanzas dals 7 d’october 2005 (Fond per il supplement da rait). Il Fond per il supplement da rait vegn administrà dal DATEC. Ils uffizis federals cumpetents e l’organ executiv ston vegnir provedids cun meds finanzials, uschia ch’els pon far ils pajaments ch’èn necessaris en lur champ da cumpetenza executiva (art. 62). L’Administraziun federala da finanzas investescha ils meds finanzials dal Fond per il supplement da rait. En il quint annual da la Confederaziun vegnan els bilantschads sut il chapital ester. Il Fond per il supplement da rait na dastga betg far debits. Ses meds finanzials vegnan tschainsids. La Controlla federala da finanzas controlla mintga onn il quint dal Fond per il supplement da rait. Davart ils apports e las prelevaziuns sco er davart il stadi da la facultad dal Fond stoi vegnir fatg mintga onn in rapport. SR 611.0